b'\n_START_ARTICLE_\nNagarjunasagar-demningen\n_START_PARAGRAPH_\nNagarjuna Sagar-demningen er en betongdam i sm\xc3\xa5byen Nagarjuna Sagar, som ligger mellom Guntur og Hyderabad i distriktet Nalgonda i delstaten Andhra Pradesh i det sentrale India. Dammen ble ferdig i 1969 og er en av de st\xc3\xb8rste i Asia. Grunnstenen ble lagt ned av statsminister Jawaharlal Nehru i 1955. Den er verdens h\xc3\xb8yeste betongdam._NEWLINE_Reservoaret p\xc3\xa5 11.472 millioner m\xc2\xb3 og 285 km\xc2\xb2 er det tredje st\xc3\xb8rste menneskeskapte vannmagasinet i verden, og ligger i elven Krishna. Demningen er 124 meter h\xc3\xb8y og 979 meter lang, men total lengde inklusive jordfylling og overflomsdam er 4.764 meter. Demningen var en av de f\xc3\xb8rste vannkraftdammene i hele India. Installert effekt er 816 MW. Verdensbanken deltok i finansieringen.'